Mai multe persoane au fost amendate de către comisarii Gărzii de Mediu Gorj, după ce au fost prinse că aruncau deșeuri în locuri interzise din cartierul Pandurașul și zona Obreja, din municipiul Târgu Jiu.
"Acțiunile de identificare a celor care abandonează deșeuri pe raza municipiului Tg.-Jiu (zona Pandurașul și zona Obreja) au continuat și în zilele de week-end, inclusiv de Ziua Gărzii Naționale de Mediu.
Au fost identificate încă 6 persoane responsabile de gestionarea necorespunzătoare a deșeurilor, fiind aplicate sancțiuni în valoare de 90.000 lei!!
Acțiunile de acest gen vor continua și în perioada următoare", au transmis reprezentanții Gărzii de Mediu Gorj.